Komuniké

	Vláda SR na svojom rokovaní dňa .......... schválila žiadosť o poskytnutie pôžičky z Rozvojovej banky Rady Európy na účely financovania infraštruktúry pre domovy sociálnych služieb formou realizácie projektu „Transformácia existujúcich zariadení sociálnych služieb“ vo výške 200 136,6 tis. Sk.

Jedným z prioritných atribútov poskytovania starostlivosti pre postihnutých občanov s telesným postihnutím, s duševnými poruchami a poruchami správania, zmyslovým postihnutím vrátane kombinácií uvedených postihnutí v domovoch sociálnych služieb je humanizácia podmienok života klientov, ktorá  naráža na bariéru absencie finančných prostriedkov zo štátneho rozpočtu na výstavbu, resp. na rekonštrukciu objektov z hľadiska bezbariérovosti a modernizácie technologického zabezpečenia prevádzky domovov sociálnych služieb.

Oficiálnym žiadateľom o pôžičku na účely financovania infraštruktúry pre domovy sociálnych služieb formou realizácie projektu „Transformácia existujúcich zariadení sociálnych služieb“ je Ministerstvo financií  Slovenskej republiky. Konečnými príjemcami prostriedkov pôžičky sú Krajské úrady a vyššie územné celky. Minister zahraničných vecí SR prostredníctvom Stálej misie SR pri Rade Európy zašle  generálnemu tajomníkovi Rady Európy a guvernérovi Rozvojovej banky Rady Európy oficiálnu žiadosť o pôžičku.